ПРОТОКОЛ № 16
от заседание на Комисия по правни въпроси 
на Висшия съдебен съвет, проведено на 22 април 2014 г.

Днес, 22 април 2014 г., вторник от 11.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА								
ЧЛЕНОВЕ:		СВЕТЛА ПЕТКОВА - отсъства
						ЮЛИЯ КОВАЧЕВА 
						КАРОЛИНА НЕДЕЛЧЕВА - отсъства								НЕЗАБРАВКА СТОЕВА 
																
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.

Д Н Е В Е Н   Р Е Д:
1. ОТНОСНО: Проект на Наредба за съдебните преводачи, изпратена за съгласуване от Министерство на правосъдието.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Висшия съдебен съвет да съгласува проекта на Наредба за съдебните преводачи със следните забележки:
- чл. 2, т. 2 – заложеният принцип е непропорционален и ще доведе до затруднения при избора на преводачи, и оттам до затруднения в работата на съответния орган на съдебната власт;
- чл. 5 – към израза „допълнителният превод” да се допълни „на писмените документи”, както и да се посочи редът, по който се установява непълнота, неяснота; кой ще оспорва; кога възниква съмнение и пр.;
- чл. 8, т. 1 – да отпадне изискването за завършено висше образование по съответния език, а да се определи минимална изискуема степен на владеене на съответния език, съгласно европейската езикова рамка;
- чл. 8, т. 2 – да отпадне;
- чл. 12, т. 2 – изразът „диплома за завършено висше образование” да отпадне, като се въведе изискване за представяне на документ, удостоверяващ владеенето на съответния език в степента, определена с чл. 8, т. 1;
- чл. 12, т. 5 – след изразът „....стаж по специалността” да се добави „...., ако има такъв” и  да отпадне изразът „.......не по-малко от 3 години”;
- чл. 14, ал. 1 – от разпоредбата на чл. 14 не става ясно какъв трябва да е съставът на комисията;
- чл. 18  да се съобрази със забележките по чл. 8 и чл. 12;
- чл. 20, ал. 3 – в края на писмения превод, преводачът следва да заяви, че му е известна наказателната отговорност, която носи за неверен превод /чл. 290, ал. 2 НК/;
- чл. 20, ал. 3 – последното изречение е прекалено строго. Следва да се предвиди механизъм за въвеждане на поправки, заличавания, вмъквания и изтривания;
- чл. 28, ал. 3 - има субективен елемент, който е недопустим. Разпоредбата е приложима само в случай, че органът по назначението владее съответния език в изискуемата степен и следва да отпадне; Разпоредбата е в противоречие с чл. 32, ал. 2, предложение първо;
1.2. Точката да се включи като допълнителна в дневния ред за заседанието на ВСС на 24.04.2014 г.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА
Директор дирекция “Правна”:
    			           С. Харитонова
Сътрудник на КПВ:
                               М. Георгиева